钦定古今图书集成/明伦汇编/氏族典/第373卷 > 《廖用贤尚友录》 > 廉仲祥
## 钦定古今图书集成/明伦汇编/氏族典/第373卷 > 《廖用贤尚友录》 > 廉仲祥

按《澄城县志》：仲祥，字天瑞，甘贫嗜学，诲人不倦。读书
以穷理为先，为文以意会理，以辞达意，不为崭绝奇
诡之体。讲说独喜蔡虚斋《蒙引》，曰：“学贵穷理，文词非
所急也。”仲祥形体癯然，若不胜衣，至谈道义即滚滚
如悬河，一时学者多宗之。

《后汉书廉范传》：范与洛阳庆鸿为刎颈交，时人称曰：
“前有管、鲍，后有庆、廉。”

《元史布鲁海牙传》：布鲁海牙拜廉使，命下之日，子希
宪适生，喜曰：“吾闻古以官为姓，天其以廉为吾宗之
姓乎？”故子孙皆姓廉氏。后或奏廉氏仕进者多，宜稍
汰去。世祖曰：“布鲁海牙功多，子孙亦朕所知，非汝当
预。”

郑樵《通志》。